Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2004/C 16/05)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 21/03

Κράτος μέλος: Ιταλία

Περιφέρεια: Veneto

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Νόμος 236/93, άρθρο 9. Εκτελεστικό διάταγμα (Decreto Dirigenziale) του υπουργείου εργασίας και κοινωνικής πολιτικής της 21ης Δεκεμβρίου 2001 σχετικά με τη χρηματοδότηση επιχειρηματικών, περιφερειακών ή τομεακών εκπαιδευτικών προγραμμάτων. Πόροι

Νομική βάση: DGR n. 1726 del 28.6.2002 e DGR n. 354 del 14.2.2003. Η εξαγγελία που εγκρίθηκε με το διάταγμα DGR 1726/2002 όριζε ότι τα σχέδια πρέπει να υποβληθούν σύμφωνα με τα κριτήρια "de minimis" του κανονισμού (ΕΚ) αριθ. 69/2001 της Επιτροπής, της 12ης Ιανουαρίου 2001, για την εφαρμογή των άρθρων 87 και 88 της συνθήκης ΕΚ στις ενισχύσεις ήσσονος σημασίας (ΕΕ L 10 της 13.1.2001, σ. 30).

Μόνον οι τομείς που δεν καλύπτονται από τους κανόνες "de minimis" [άρθρο 1, στοιχεία α), β) και γ) του κανονισμού (ΕΚ) αριθ. 69/2001, καθώς και οι τομείς των μεταφορών, της γεωργίας, της αλιείας και της υδατοκαλλιέργειας] καλύπτονται από τις διατάξεις του κανονισμού (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση (ΕΕ L 10 της 13.1.2001, σ. 30).

Οι αιτούντες πρέπει να δηλώσουν σαφώς κατά την υποβολή σχεδίων, τα οποία θα είχαν υπό διαφορετικές συνθήκες απορριφθεί, σε ποιες από τις περιπτώσεις που αναφέρονται στο άρθρο 4 του κανονισμού (ΕΚ) αριθ. 68/2001 της 12ης Ιανουαρίου 2001 υπάγεται το σχέδιο καθώς και τα ποσοστά μερικής χρηματοδότησης που θα ισχύσουν. Σχέδια που δεν ανταποκρίνονται στους ορισμούς του άρθρου 4 δεν θα θεωρηθούν επιλέξιμα για λόγους ανεπαρκούς μερικής χρηματοδότησης.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 9370593,98 ευρώ άνευ της συμμετοχής του ιδιωτικού τομέα [περιλαμβάνει επίσης τη συμβολή βάσει των ρυθμίσεων του κανονισμού (ΕΚ) αριθ. 69/2001]

Μέγιστη ένταση ενίσχυσης: Σύμφωνα με το άρθρο 4 του κανονισμού (ΕΚ) αριθ. 68/2001 της 12ης Ιανουαρίου 2001.

Οι αιτούντες πρέπει να δηλώσουν σαφώς κατά την υποβολή σχεδίων, τα οποία υπό διαφορετικές συνθήκες θα είχαν απορριφθεί, σε ποιες από τις περιπτώσεις που αναφέρονται στο άρθρο 4 του κανονισμού (ΕΚ) αριθ. 68/2001 της 12ης Ιανουαρίου 2001 υπάγεται το σχέδιο καθώς και τα ποσοστά μερικής χρηματοδότησης που θα ισχύσουν. Σχέδια που δεν ανταποκρίνονται στους ορισμούς του άρθρου 4 δεν θα θεωρηθούν επιλέξιμα για λόγους ανεπαρκούς μερικής χρηματοδότησης.

Τα ανώτατα όρια χρηματοδότησης από μέρους του δημοσίου καθορίζονται από το διάταγμα DGR 1726/2002 ως εξής:

>ΘΕΣΗ ΠΙΝΑΚΑ>

Σημείωση: Τα ανωτέρω ποσοστά αυξάνονται κατά 10 ποσοστιαίες μονάδες για την εκπαίδευση μειονεκτούντων εργαζομένων (όπως ορίζει ο κανονισμός (ΕΚ) αριθ. 68/2001)

Κάθε εκπαιδευτικό σχέδιο πρέπει να αφορά μόνον μία από τις κατηγορίες που αναφέρονται ανωτέρω στις παραγράφους α) έως δ).

Βάσει του κανονισμού (ΕΚ) αριθ. 68/2001, οι διάφοροι τύποι εκπαιδευτικών μέτρων υποδιαιρούνται ως εξής:

1. Ειδική εκπαίδευση. Εκπαίδευση που περιλαμβάνει άμεση διδασκαλία και αφορά κυρίως στην τρέχουσα ή μελλοντική θέση απασχόλησης του εργαζομένου στην ενισχυόμενη επιχείρηση η οποία, ωστόσο, παρέχει τυπικά προσόντα μη ή μόνον εν μέρει μεταβιβάσιμα σε άλλες επιχειρήσεις ή τομείς απασχόλησης.

2. Γενική εκπαίδευση. Η γενική εκπαίδευση περιλαμβάνει εκπαίδευση που δεν αφορά αποκλειστικά ή κατά κύριο λόγο την τρέχουσα ή τη μελλοντική θέση του εργαζομένου στην ενισχυόμενη επιχείρηση, η οποία, όμως, παρέχει προσόντα τα οποία κατά μεγάλο μέρος είναι μεταβιβάσιμα σε άλλες επιχειρήσεις ή τομείς απασχόλησης και ως εκ τούτου αυξάνουν σημαντικά τις δυνατότητες απασχόλησης του εργαζομένου. Η εκπαίδευση θεωρείται ότι έχει γενικό χαρακτήρα όταν, π.χ.:

- οργανώνεται από κοινού από διάφορες ανεξάρτητες επιχειρήσεις ή όταν εργαζόμενοι άλλων επιχειρήσεων μπορούν να επωφεληθούν από αυτήν,

- αναγνωρίζεται, πιστοποιείται ή επικυρώνεται από δημόσιες αρχές ή φορείς ή από άλλους φορείς ή οργανισμούς στους οποίους ένα κράτος μέλος ή η Κοινότητα έχει αναθέσει τις σχετικές αρμοδιότητες.

Τα σχέδια πρέπει να ανήκουν σε μία μόνον από τις κατηγορίες εκπαίδευσης που αναφέρονται ανωτέρω στα σημεία 1 και 2, ενώ τα χαρακτηριστικά της επιλεγείσας εκπαιδευτικής ενότητας πρέπει, επίσης, να προκύπτουν με σαφήνεια

Ημερομηνία εφαρμογής: 14 Φεβρουαρίου 2003

Διάρκεια χορήγησης του καθεστώτος ή της μεμονωμένης ενίσχυσης: 31 Μαρτίου 2004

Στόχος της ενίσχυσης: Η ενίσχυση προορίζεται για συνεχιζόμενα εκπαιδευτικά σχέδια που οργανώνουν επιχειρήσεις βάσει συμβατικών συμφωνιών. Τα εκπαιδευτικά σχέδια αφορούν εργαζόμενους απασχολούμενους από επιχειρήσεις υπαγόμενες στη συνεισφορά του Νόμου 160/1975, όπως τροποποιήθηκε από το άρθρο 25 του νόμου-πλαίσιο 845/1978 για την επαγγελματική εκπαίδευση και τις επακόλουθες τροποποιήσεις

Οικείοι οικονομικοί τομείς: Τομείς μη καλυπτόμενοι από τους κανόνες "de minimis" που θεσπίζονται με το άρθρο 1 στοιχεία α), β) και γ) του κανονισμού (ΕΚ) αριθ. 69/2001, καθώς και οι τομείς των μεταφορών, της γεωργίας, της αλιείας και της υδατοκαλλιέργειας

Επωνυμία και διεύθυνση της επιδοτούσας αρχής: Regione del Veneto Giunta regionale Dorsoduro 3901 I - 30100 Venezia

Αριθμός ενίσχυσης: XT 32/03

Κράτος μέλος: Πορτογαλία

Περιφέρεια: Πορτογαλία (ηπειρωτική χώρα)

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Επαγγελματική εκπαίδευση (Επιχειρησιακό πρόγραμμα για τη γεωργία και την ανάπτυξη της υπαίθρου - 3ο ΚΠΣ)

Νομική βάση: Portaria n.o 547/2003, publicada no Diário da República, II série, de 14.5.2003

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 1000000 ευρώ

Μέγιστη ένταση ενίσχυσης: Ειδική εκπαίδευση:

Μεγάλες επιχειρήσεις - 25 % + προσαύξηση [Άρθρο 4, κανονισμός (ΕΚ) αριθ. 68/2001]

ΜΜΕ - 35 % + προσαύξηση [Άρθρο 4, κανονισμός (ΕΚ) αριθ. 68/2001]

Γενική εκπαίδευση:

Μεγάλες επιχειρήσεις - 50 % + προσαύξηση [Άρθρο 4, κανονισμός (ΕΚ) αριθ. 68/2001]

ΜΜΕ - 70 % + προσαύξηση [Άρθρο 4, κανονισμός (ΕΚ) αριθ. 68/2001]

Ημερομηνία εφαρμογής: Μάιος 2003 - Δημοσίευση του καθεστώτος στην επίσημη εφημερίδα της χώρας (Diario da República)

Διάρκεια χορήγησης του καθεστώτος ή της μεμονωμένης ενίσχυσης: Περίοδος καλυπτόμενη από το 3ο ΚΠΣ

Στόχος της ενίσχυσης: Βελτίωση των δεξιοτήτων και προσόντων όσων εργάζονται στον γεωργικό τομέα

Οικείοι οικονομικοί τομείς: Γεωργία και ανάπτυξη της υπαίθρου. Πλαίσιο του κανονισμού (ΕΚ) αριθ. 1257/99 του Συμβουλίου της 17ης Μαΐου 1999

Επωνυμία και διεύθυνση της επιδοτούσας αρχής: Gestor do PO Agricultura e Desenvolvimento Rural Praça do Comércio PT - 1149-010 Lisboa

Άλλες πληροφορίες: Ενισχύσεις χορηγούμενες σε επιχειρήσεις κερδοσκοπικού χαρακτήρα υπό την ιδιότητά τους ως δικαιούχες επιχειρήσεις. Οι ενισχύσεις υπερβαίνουν τα 100000 ευρώ για περίοδο τριών ετών